Túrakód: F\_T-t\_Maraton\_(1\_4) / Táv.: 10,5 km / Frissítve: 2021-04-18

Túranév: Terepfutó\_Termál-tó\_Maraton\_(1\_4)

Teljesítménytúránk 6 résztávból áll. Teljesítése 7 ellenőrzőpont igazolást igényel.

A rajt és a cél ugyanazon a helyen a Termál-tó közelében kialakított aktívturisztikai bázisnál található a turisztikai információs tábla DK-i oszlopának DNY-i oldalán.

Kódja: Spari/R-C

Elhelyezkedésének koordinátája: N46 40.425 E20 17.456

**1. résztáv:** *(Spari/R-C - Termál-tó/1)*

A rajt QR-kód beolvasását követően ÉK-i irányba haladjunk a csatornán átérve jobbra DK-i irányba fordulva jussuk fel a Termál-tó DNY-i végének töltésére. A tó D-i sarkánál a vízparttal párhuzamosan haladva ÉK-felé vezet a túra útvonala. Aktuális ellenőrzőpontunkat *(Termál-tó/1)* a vízparttól a 45-ös főút felé egy nyárfa törzsén találjuk.

**2. résztáv:** *(Termál-tó/1 - Termál-tó/2)*

Továbbindulva folytassuk a tókerülését! A vízfelület ÉK-i végét elhagyva már az ÉÉNY-i oldalon a töltésen kívül, de annak „feszülve”, az elhagyott tanyatelek sarki akácfáján találjuk a soron következő ellenőrzőpont tábláját *(Termál-tó/2)*.

**3. résztáv:** *(Termál-tó/2- Termál-tó/3)*

Pontigazolást követően a töltésen kell haladnunk változatlan irányban, egész a két tavat elválasztó földútig. Itt jobbra *(ÉNY)* majd a Veker-ér hídja előtt balra *(DNY)* fordulva az út DK-i oldalán egy kisebb fa oldalán találjuk a keresett Termál-tó/3 ellenőrzőpont tábláját.

**4. résztáv:** *(Termál-tó/3 - Termál-tó/4)*

Továbbindulva hosszabb szakaszon haladunk egyenesen. Az erdősávnál található földutak kereszteződésig, melynél jobbra *(ÉNY)* fordulva kell tovább haladnunk egész a következő földút kereszteződéséig. Itt az erdő K-i sarkán találjuk a keresett Termál-tó/4 ellenőrzőpontot.

**5. résztáv:** *(Termál-tó/4 - Termál-tó/5)*

Teljesítésigazolást követően DNY-i irányban folytassuk a túrát az erdőszélen haladva.

Elhagyva a mezőgazdasági telepet a kereszteződésben balra *(DK)* fordulva a csatorna ÉK-i partján kell folytatni a túrát. A csatorna töréspontját követően is változatlan irányba szükséges haladni egész a földút eléréséig. Itt *(immár a sárga jelzéssel együtt)*, továbbkövetve a csatornát jobbra *(DNY)*, majd kissé arrébb *(100 m)*, a szintén DK-i irányba futó csatorna ÉK-i partjára, a piros és sárga jelzéssel együtt haladjunk.

Az ellenőrzőpont *(Termál-tó/5)* az erdőszélén 70 m-re irányváltásunktól található.

**6. résztáv:** *(Termál-tó/5 - Termál-tó/6)*

Innen egész a következő csekkpontig a csatorna és az erdősáv közötti területen kell haladnunk közben követve a kanyarulatot is. A keresett tábla a földutak kereszteződésénél, a nyomvonalak „szegletében” balunkon *(É)* található.

**7. résztáv:** *(Termál-tó/6 - Spari/R-C)*

A túrából hátralévő szakaszt már ismert útvonalon haladva tesszük meg vissza a kiindulási pontunkra a Spari/R-C táblához.

Ne felejtsük el, most is kezelnünk kell a teljesítésigazolást az általunk választott módon!

Feldolgozta: (VZs).jpg

*Tapasztalataidat, élményeidet őrömmel fogadjuk!   
(Fotó és videó anyagokat is várunk.)*